**Anexa nr.8**

la Instrucţiunea privind etapele, termenele, modul

şi procedurile de înregistrare a valorilor mobiliare

**Informații minime necesare a fi incluse în fișa (documentul) de înregistrare la emisia de acțiuni pentru Întreprinderi mici și mijlocii (ÎMM)**

|  |
| --- |
| **1. PERSOANE RESPONSABILE ALE EMITENTULUI** |
| **1)** | Se indică toate persoanele responsabile pentru informațiile incluse în fișa de înregistrare și, dacă e cazul, cele responsabile doar pentru anumite părți ale acesteia, pentru care se vor face precizările corespunzătoare. În cazul persoanelor fizice, inclusiv membri ai organelor de conducere ale emitentului (organul executiv, consiliul societății, comisia de cenzori), se indică numele, prenumele și funcția acestora; în cazul persoanelor juridice - denumirea, IDNO și adresa juridică. |
| **2)** | O declarație a persoanelor responsabile pentru intocmirea fișei de înregistrare și, dacă e cazul, declarația și a celor responsabile doar pentru anumite părți ale acestui document, din care să reiasă că, după luarea tuturor măsurilor rezonabile în acest sens, informațiile incluse în documentul de înregistrare/în partea documentului de înregistrare (de precizat care anume) sunt, după cunoștințele lor, conforme cu realitatea și nu conțin omisiuni de natură să afecteze semnificativ conținutul documentulul de înregistrare.  |
| **2.  SOCIETATEA DE AUDIT** |
| **1)** | Se indică denumirea completă, sediul, conducătorul, auditorul societății de audit, data și numărul contractului de audit. |
| **2)** | În cazul în care societatea de audit /emitentul a reziliat contractul de audit la inițiativa uneia dintre părți sau dacă societatea de audit nu a fost realeasă în perioada pentru care se prezintă situațiile financiare, se furnizează informații detaliate despre aceste situații, dacă informațiile în cauză sunt importante. |
| **3.   INFORMAȚII FINANCIARE DE BAZĂ** |
| **1)** |

|  |  |
| --- | --- |
|  | Informații financiare istorice de bază privind emitentul, pentru fiecare exercițiu din perioada acoperită de aceste informații financiare istorice și pentru orice perioadă financiară intermediară ulterioară, în aceeași monedă. Informațiile financiare istorice selectate trebuie să cuprindă informații cheie care să ofere un rezumat al situației financiare a emitentului. |
|  |  |

 |
| **2)** | În cazul în care sunt selectate informații financiare pentru perioade intermediare, se includ, de asemenea, date comparative din aceeași perioadă din perioadele de gestiune anterioare; cu toate acestea, prezentarea situațiilor financiare anuale este suficientă pentru îndeplinirea cerințelor privind informațiile comparative din bilanț. |
| **4. FACTORI DE RISC** |
|  | Se prezintă, factorii de risc specifici emitentului și/sau sectorului în care își desfășoară activitatea, ce reprezintă ansamblul riscurilor conexe situației emitentului și valorilor sale mobiliare și care prezintă importanță pentru luarea deciziilor de a investi. |
| **5.  INFORMAȚII DESPRE EMITENT** |
| **1)** | **Istoria și evoluția societății**Se indică: a) denumirea completă, denumirea prescurtată și denumirea mărcilor comerciale ale emitentului;b) data, locul și numărul de înregistrare al emitentului;c) data înființării emitentului;d) adresa juridică (sediul) și numărul de telefon al emitentului;e) legislația în conformitate cu care își desfășoară activitatea;f) evenimentele importante în evoluția activităților emitentului. |
| **2)** | **Investiții** |
| a) | O descriere a principalelor investiții realizate pentru fiecare exercițiu din perioada acoperită de informațiile financiare istorice, până la data documentului de înregistrare. |
| b) | O descriere a principalelor investiții ale emitentului aflate în derulare, inclusiv mențiuni privind distribuția geografică a acestor investiții (pe teritoriul național și în străinătate) și sursele de finanțare a acestora (internă sau externă). |
| c) | Informații privind principalele investiții pe care emitentul dorește să le realizeze în viitor și pentru care organele sale de conducere și-au asumat deja angajamente ferme și sursele estimate de fonduri necesare pentru a îndeplini aceste angajamente. |
| **6.   PRIVIRE GENERALĂ ASUPRA ACTIVITĂȚILOR** |
| **1)** | **Activități principale** O scurtă descriere a operațiunilor și activităților principale ale emitentului și a tuturor schimbărilor semnificative care influențează aceste operațiuni și activități de la data ultimelor 2 situații financiare auditate și publicate, inclusiv indicarea tuturor produselor și serviciilor noi semnificative care au fost introduse, și, în măsura în care dezvoltarea de noi produse sau servicii a fost adusă la cunoștința publicului, stadiul lor de dezvoltare. |
| **2)** | **Piețe principale**O scurtă descriere a principalelor piețe pe care concurează emitentul și a tuturor schimbărilor semnificative care influențează aceste piețe de la data ultimelor 2 situații financiare auditate și publicate. |
| a) | În cazul în care informațiile oferite în conformitate cu pct.6 subpct.1) și 2) au fost influențate de evenimente extraordinare, se vor menționa aceste evenimente. |
| b) | În măsura în care acestea au o influență semnificativă asupra activității sau a rentabilității emitentului, informații sintetice privind măsura în care emitentul este dependent de patente sau licențe, contracte industriale, comerciale sau financiare sau de procedee noi de fabricație. |
| c) | Elementele pe care se bazează orice declarație a emitentului privind poziția sa competitivă. |
| **7. ORGANIGRAMA** |
| **1)** | Dacă emitentul face parte dintr-un grup, o scurtă descriere a grupului și a poziției emitentului în cadrul acestuia. |
| **2)** | O listă a filialelor importante ale emitentului, inclusiv denumirea lor, sediul și genul de activitate. |
| **8.   PROPRIETĂȚI IMOBILIARE, UTILAJE ȘI ECHIPAMENTE** |
|  | O descriere a oricăror probleme de mediu care pot afecta utilizarea de către emitent a imobilizărilor sale corporale. |
| **9. PRIVIRE GENERALĂ ASUPRA SITUAȚIEI FINANCIARE ȘI A REZULTATELOR** |
| **1)** | **Situația financiară**În măsura în care aceste informații nu figurează în altă parte în documentul de înregistrare, o descriere a situației financiare a emitentului, a evoluției situației financiare și a rezultatelor din exploatare pentru fiecare perioadă de gestiune și perioadă intermediară pentru care trebuie furnizate informații financiare, indicând cauzele celor mai importante schimbări survenite, de la o perioadă de gestiune la alta, în cadrul informațiilor financiare, dacă aceste precizări sunt necesare pentru a înțelege activitățile emitentului în ansamblul lor. |
| **2)** | **Rezultate din exploatare** |
| a) | Informații privind profitul sau pierderea degajată în urma realizării genului de activitate. |
| b) | În cazul în care situațiile financiare evidențiază modificări importante ale profitului sau pierderii, explicarea motivelor care au generat aceste modificări. |
| c) | Informații privind orice strategii sau factori de natură guvernamentală, economică, bugetară, monetară sau politică, care au influențat sau pot influența semnificativ, direct sau indirect, activitatea emitentului. |
| **10.   RESURSE DE CAPITAL** |
| **1)** | Mențiuni privind sursele și valoarea fluxurilor de numerar ale emitentului și o descriere a fluxurilor de numerar. |
| **2)** | Informații privind orice restricție de utilizare a resurselor de capital care a influențat sau poate influența semnificativ, direct sau indirect, activitatea emitentului. |
| **11. CERCETARE ȘI DEZVOLTARE** |
|  | În cazul în care acestea sunt importante, o descriere a politicilor de cercetare și dezvoltare aplicate de emitent în cursul fiecărei perioade de gestiune din perioada pentru care se prezintă situațiile financiare, indicând costurile activităților de cercetare și de dezvoltare sponsorizate de emitent. |
| **12. INFORMAȚII PRIVIND TENDINȚELE** |
| **1)** | Principalele tendințe care au afectat genul de activitate de la sfârșitul ultimului an financiar încheiat și până la data întocmirii documentului de înregistrare. |
| **2)** | Informații privind orice evoluție cunoscută, incertitudine sau cerință sau orice angajament sau eveniment care ar putea să influențeze semnificativ perspectivele emitentului, cel puțin pentru perioada de gestiune curentă. |
| **13. PREVIZIUNI SAU ESTIMĂRI PRIVIND PROFITUL** |
| **1)** | În cazul în care emitentul decide să includă o previziune sau o estimare privind profitul în documentul de înregistrare, acesta trebuie să includă:a) o declarație privind principalele ipoteze pe care emitentul și-a bazat previziunea sau estimarea.b) un raport întocmit de societatea de audit care să precizeze că, în opinia acestora, previziunea sau estimarea profitului a fost elaborată în mod corespunzător plecând de la elementele invocate și că principiile contabile utilizate pentru această previziune sau estimare sunt în concordanță cu metodele contabile aplicate de emitent. |
| **2)** | Previziunea sau estimarea profitului trebuie elaborate pe o bază comparabilă cu cea a informațiilor financiare. |
| **3)** | Dacă în documentul de înregistrare care este încă în vigoare a fost inclusă o previziune privind profitul, se prezintă o declarație care să menționeze dacă această previziune mai este sau nu valabilă la data documentului de înregistrare și, după caz, motivele pentru care nu mai este valabilă. |
| **14. ORGANELE DE CONDUCERE ALE EMITENTULUI** |
| **1)** | Se indică:a) membrii organelor de conducere (organul executiv, consiliului societății, comisiei de cenzori și alte persoane cu funcții de răspundere);b) numele, adresa și funcția în cadrul emitentului;c) principalele activități desfășurate de către membrii organelor de conducere în afara societății, dacă activitățile în cauză sunt semnificative pentru societate;d) numărul de acțiuni/cota parte în capitalul social deținute (după caz);e) fondatorii, în cazul unei societăți înființate de mai puțin de 5 ani;f) persoanele care acționează în mod concertat;g) denumirea tuturor societăților în cadrul cărora persoana în cauză a fost membră a unui organ de conducere sau deținător a cotei de cel puțin 25% din capitalul social, în orice moment în ultimii 5 ani (se indică, de asemenea, dacă persoana în cauză deține în continuare sau nu respectiva funcție). h) detalii privind orice procedură de faliment, punere sub sechestru sau lichidare cu care a fost asociată, în cursul ultimilor 5 ani, oricare dintre persoanele susmenționate;i) detalii privind orice incriminare și sancțiune publică oficială pronunțată contra unei astfel de persoane de către autoritățile statutare sau de reglementare (inclusiv de către organismele profesionale desemnate). Se indică, de asemenea, dacă persoana în cauză a fost vreodată împiedicată de o instanță să mai acționeze în calitate de membru al unui organ de conducere al unui emitent sau să intervină în gestionarea sau desfășurarea afacerilor unui emitent în cursul ultimilor 5 ani.Dacă nu există astfel de informații pentru a fi incluse, se întocmește o declarație precizând acest lucru. |
| **2)** | **Conflicte de interese la nivelul organelor de conducere**Informații clare privind orice potențial conflict de interese între obligațiile față de emitent ale oricărei dintre persoanele menționate la pct.14 subpct.1) și interesele sale private și alte obligații. În cazul în care nu există astfel de conflicte de interese, se întocmește o declarație menționând acest lucru. |
| **15. REMUNERAȚII ȘI BENEFICII** |
|  | Pentru ultima perioadă de gestiune încheiată și pentru toate persoanele menționate la pct.14 subpct.1) lit.a) și d) se indică:a) cuantumul remunerației plătite (inclusiv orice remunerații condiționate sau amânate) și beneficiile în natură acordate de către emitent și filialele sale pentru serviciile de orice fel, prestate în beneficiul lor de persoana în cauză;b) cuantumul total al sumelor alocate sau acumulate de emitent sau filialele sale pentru plata pensiilor sau a altor beneficii. |
| **16. FUNCȚIONAREA ORGANELOR DE CONDUCERE** |
|  | Pentru ultima perioadă de gestiune a emitentului, cu excepția cazului în care se specifică contrariul, se prezintă următoarele informații pentru fiecare dintre persoanele menționate la pct.14 subpct.1) lit.a):a) data expirării actualului mandat al persoanei în cauză, după caz, și perioada în care a ocupat funcția;b) informații privind contractele încheiate între membrii organelor de conducere și emitent sau oricare dintre persoanele din cadrul grupului din care face parte emitentul prin care este prevăzută acordarea de beneficii la expirarea contractului sau o declarație negativă adecvată;c) o declarație a emitentului privind aprobarea sau neaprobarea de către emitent a Codului de Guvernanță Corporativă, cu anexarea Codului (după caz). În cazul în care emitentul are aprobat Codul de Guvernanță Corporativă, se prezintă declarația privind respectarea principiilor Codului, sau o explicație privind motivele nerespectării pentru situațiile de abatere de la principiile Codului. |
| **17. SALARIAȚI** |
| **1)** | Numărul de angajați la sfârșitul perioadei pentru care se furnizează informații financiare istorice sau numărul mediu de salariați pentru fiecare exercițiu din perioada în cauză, până la data intocmirii documentului de înregistrare (precum și modificări ale numărului de angajați, dacă sunt semnificative). |
| **2)** | În cazul în care emitentul utilizează un număr semnificativ de angajați temporari, se vor include, de asemenea, informații privind numărul mediu de angajați temporari pentru cel mai recent exercițiu financiar. |
| **3)** |

|  |
| --- |
| O descriere a oricăror acorduri care prevăd participarea salariaților la capitalul emitentului. |

 |
| **18. ACȚIONARI MAJORITARI** |
| **1)** | Numele oricărei persoane care nu este membru al vreunui organ de conducere al emitentului și care deține, direct sau indirect, o participatiune calificată din capitalul social sau din drepturile de vot ale emitentului, precum și valoarea participării în cauză, sau, în absența unor astfel de persoane, o declarație negativă în acest sens. |
| **2)** | Informații privind situația în care acționarii majoritari ai emitentului au drepturi de vot diferite sau o declarație negativă în acest sens. |
| **3)** | O descriere a acordurilor cunoscute de emitent a căror aplicare poate genera, la o dată ulterioară, o schimbare a controlului asupra emitentului. |
| **19. OPERAȚIUNI CU PĂRȚI AFILIATE** |
|  | Se indică următoarele informații:a) natura și cuantumul tuturor operațiunilor cu persoanele afiliate care, luate separat sau în ansamblu, sunt importante pentru emitent. Dacă operațiunile cu persoane afiliate nu s-au desfășurat în condițiile pieței, se explică motivele. În cazul împrumuturilor în curs, inclusiv al garanțiilor de orice tip, se indică cuantumul sumei de rambursat;b) cuantumul sau procentul reprezentat de operațiunile încheiate cu persoane afiliate din cifra de afaceri a emitentului. |
| **20. INFORMAȚII FINANCIARE PRIVIND PATRIMONIUL, SITUAȚIA FINANCIARĂ ȘI REZULTATELE EMITENTULUI** |
| **1)** | **Informații financiare**O declarație care să ateste că informațiile financiare pentru ultimele 2 perioade de gestiune (sau perioada mai scurtă în care emitentul a fost activ) au fost pregătite în conformitate cu standardele contabile naționale; de asemenea, în declarație trebuie să se indice unde se pot obține situațiile financiare proprii și consolidate, după caz.Această declarație trebuie să cuprindă și raportul de audit corespunzător fiecărei perioade de gestiune. |
| **2)** | **Auditarea informațiilor financiare anuale**O declarație prin care se atestă că informațiile financiare au fost auditate. Dacă auditorii au refuzat să întocmească un raport de audit privind informațiile financiare sau dacă raportul de audit conține rezerve sau atenționări privind imposibilitatea exprimării unei opinii, refuzul, rezervele sau atenționările în cauză se reproduc integral, însoțite de o explicație. |
| a) | Indicarea celorlalte informații din documentul de înregistrare care au fost auditate de auditori. |
| b) | În cazul în care informațiile financiare din documentul de înregistrare nu au fost extrase din situațiile financiare ale emitentului, se menționează sursa acestora și faptul că nu au fost auditate. |
| **3)** | **Data celor mai recente informații financiare**Ultima perioadă de gestiune pentru care situațiile financiare au fost auditate trebuie să se fi încheiat cu cel mult:a) 18 luni de la data documentului de înregistrare, dacă emitentul include în documentul de înregistrare situații financiare intermediare auditate;b) 15 luni de la data documentului de înregistrare, dacă emitentul include în documentul de înregistrare situații financiare intermediare neauditate. |
| **4)** | **Informații financiare intermediare și alte informații**Dacă emitentul a publicat informații financiare trimestriale sau semestriale de la data ultimelor situații financiare auditate, informațiile financiare în cauză trebuie incluse în documentul de înregistrare, de asemenea, trebuie să se indice unde se pot obține aceste informații. Dacă informațiile financiare trimestriale sau semestriale în cauză au fost revizuite sau auditate, trebuie inclus, de asemenea, raportul de revizuire sau de audit. Dacă nu este cazul, se precizează acest lucru.  |
| **5)** | **Politica de distribuire a dividendelor**O descriere a politicii emitentului privind distribuirea dividendelor și a oricăror restricții în acest sens. |
| a) | Pentru fiecare perioadă de gestiune din perioada pentru care se furnizează informații financiare, valoarea dividendelor per acțiune, eventual ajustată pentru a permite efectuarea unor comparații, în cazul în care numărul de acțiuni ale emitentului s-a modificat. |
| **6)** | **Proceduri judiciare**Informații privind orice procedură judiciară sau (inclusiv orice astfel de procedură în derulare sau potențială de care emitentul are cunoștință) din ultimele 12 luni, cel puțin, care ar putea avea sau a avut recent efecte semnificative asupra situației financiare sau a profitabilității emitentului și a grupului sau o declarație negativă adecvată. |
| **7)** | **Modificări semnificative ale situației financiare a emitentului**În cazul în care emitentul a elaborat situații financiare, o declarație care să confirme faptul că de la data ultimei sale situații financiare publicate nu a intervenit un eveniment semnificativ care să determine modificarea situației sale financiare actuale sau viitoare. Orice modificare semnificativă trebuie menționată în documentul de înregistrare. |
| **21. INFORMAȚII SUPLIMENTARE** |
| **1)** | **Capitalul social**De la data celei mai recente situații financiare se prezintă: |
| a) | cuantumul capitalului subscris și, pentru fiecare categorie de acțiuni:a) caracteristica clasei de acțiuni;b) numărul de acțiuni emise și plătite integral;c) valoarea nominală a unei acțiuni sau faptul că acțiunile nu au o valoare nominală;d) o aproximare a numărului de acțiuni aflate în circulație liberă la data deschiderii ofertei și la data finalizării ofertei și închiderii exercițiului. Se precizează dacă peste 10% din capital a fost vărsat, prin intermediul altor active decât numerar, în perioada pentru care se furnizează informațiile financiare istorice; |
| b) | numărul și caracteristicile principale ale acțiunilor care nu reprezintă capitalul, dacă acestea există; |
| c) | numărul, valoarea contabilă și valoarea nominală/fixată a acțiunilor proprii deținute de către emitent sau în numele său (acțiuni achiziționate, răscumpărate); |
| d) | valoarea valorilor mobiliare convertibile, transferabile cu indicarea procedurilor de conversie, transfer (după caz); |
| e) | informații privind condițiile care reglementează orice drept de achiziție și orice obligație conexă capitalului subscris, dar nevărsat, sau privind orice angajament de majorare a capitalului social; |
| f) | evoluția capitalului social în perioada pentru care se furnizează informații financiare, cu evidențierea oricăror modificări survenite. |
| **2)** | **Actul constitutiv și statutul** |
| a) | O descriere a obiectului de activitate a emitentului și locul în care acesta este prevăzut de actul constitutiv și statut. |
| b) | Rezumatul prevederilor din actul constitutiv, statutul, procedurile și alte reglementări interne ale emitentului privind membrii organelor de conducere. |
| c) | O descriere a drepturilor, privilegiilor și restricțiilor conexe fiecărei clase de acțiuni existente. |
| d) | O descriere a măsurilor necesare pentru modificarea drepturilor acționarilor și, în cazul în care condițiile sunt mai stricte decât cele minime prevăzute de lege, o mențiune a acestui lucru. |
| e) | O descriere a condițiilor în care sunt convocate adunările generale anuale și adunările generale extraordinare ale acționarilor, inclusiv a condițiilor de participare la adunările generale. |
| f) | O descriere sumară a oricăror prevederi din actul constitutiv, statut, regulament sau un alt act care ar putea avea ca efect amânarea, suspendarea sau prevenirea schimbării controlului asupra emitentului. |
| g) | Menționarea oricăror prevederi din actul constitutiv, statut, regulament sau un alt act care stabilesc o limită peste care participările la capital trebuie făcute publice, după caz. |
| h) | O descriere a condițiilor impuse de actul constitutiv, statut, regulament sau un alt act pentru modificarea capitalului social, dacă aceste condiții sunt mai stricte decât condițiile minime impuse de lege. |
| **22. CONTRACTE IMPORTANTE** |
|  | Rezumatul fiecărui contract important (altele decât cele încheiate în cadrul normal al activității) încheiat de către emitent sau orice alt membru al grupului, în cursul celor doi ani anteriori publicării documentului de înregistrare.Rezumatul oricărui alt contract (altele decât cele încheiate în cadrul normal al activității) încheiat de către orice membru al grupului și conținând dispoziții care atribuie oricărui membru al grupului o obligație sau un angajament important pentru întregul grup, la data documentului de înregistrare. |
| **23. INFORMAȚII FURNIZATE DE TERȚI, DECLARAȚII ALE EXPERȚILOR ȘI DECLARAȚII DE INTERESE** |
| **1)** | În cazul în care documentul de înregistrare conține o declarație sau un raport atribuite unei persoane care acționează în calitate de expert, se indică numele, adresa de la locul de muncă și calificările persoanei în cauză și, după caz, orice interese semnificative ale persoanei respective cu privire la emitent. Dacă raportul sau declarația au fost întocmite la cererea emitentului, se anexează o declarație prin care se confirmă faptul că documentele în cauză au fost incluse, în forma și în contextul în care au fost incluse, cu consimțământul persoanei care a autorizat conținutul acelei părți din documentul de înregistrare. |
| **2)** | În cazul în care informațiile provin de la o terță parte, se furnizează o confirmare a faptului că informațiile în cauză au fost reproduse cu acuratețe și că, după cunoștințele emitentului și în măsura în care acesta poate să confirme, având în vedere datele publicate de terța parte în cauză, nu au fost omise fapte care ar face ca informațiile reproduse să fie incorecte sau să inducă în eroare. Se menționează, de asemenea, sursa (sursele) informațiilor în cauză. |
| **24. DOCUMENTE PUSE LA DISPOZIȚIA PUBLICULUI** |
|  | O declarație prin care se confirmă faptul că, în perioada de valabilitate a documentului de înregistrare, pot fi consultate, după caz, următoarele documente (sau copiile autentificate de către emitent ale acestora):a) actul constitutiv și statutul emitentului;b) toate rapoartele și alte documente, informațiile financiare, evaluările și declarațiile întocmite de experți la cererea emitentului, din care anumite părți sunt incluse sau menționate în documentul de înregistrare;c) informațiile financiare ale emitentului sau, în cazul unui grup, informațiile financiare ale emitentului și filialelor sale, pentru fiecare dintre cele 2 perioade de gestiune anterioare publicării documentului de înregistrare.Se indică locul în care pot fi consultate, fie pe suport fizic, fie pe cale electronică, documentele susmenționate. |
|  | **25. INFORMAȚII PRIVIND PARTICIPAȚIILE** |
|  | Informații privind întreprinderile la care emitentul deține cel puțin 25% din capitalului social, care ar putea avea un impact semnificativ asupra evaluării patrimoniului, poziției financiare sau rezultatelor emitentului. |